Khaysa Colombia markanxa, Medellín gobirnox ukana secundaria yatiñ utanakan mä campañ qalltapxatäna, ukanxa diversidad sexual ukxat amuyapxäni, videonakamp uñachayapxäni, uka a href=”http://vimeo.com/album/1545785″>vídeos en línea tuqin yatiqirinakax sarnakawipxat arsupxäni.
Sañäni: kullaka Isabela : jach’a irpirinakamp kunäkitix uk jupapachaw arxatasi ukjamaraki, awkip taykap yatipxañapatix ukjamarak amuyañapatakix arsutanwa kunjamañs muni uka. Jupax yatiñ utaparux janiw lluqalljam kuttañ munkanti, jan ukasti imill wawjamaw kutt’an munäni.
Ukampirusa, yaqha yatiqirmasinakax jan kullak Isabelaru munäpxi kunats imill wawjamaw yatiñ utaparu kutt’ani, ukatx jupax jupanakampix janiw atipayaskiti, ukjamaraki janirakiw jan wali arunakax sayaskiti.
Katerine jupax siwa, qhana arunakampix arsusiñawa, uk wali sumathakhir puriñataki, ukatsti juparux taqi masinakapax k’achat k’achat katuqapxi kunäkitix uk yaqhip urunakax chacharaki yaqhip urunakax warmiraki. Ukalaykutix yaqha jaqinakax juparux wal uñisipxi ukatxa jupax jan yäqkitixa.
Mauricio yatiñ utapanxa, yatisiw qiwsatapata ukalayk taqinakax juparux uñisipxi ukat jupax siwa masinakarux janiw sum yatipkiti kunanakas arsupxakiwa yamakisa, jupanakax asxarañlayku jan juparux jaq’achasipkiti. Yaqhip uruxa masinakapax janiw jupachiq qunuñap munapxkiti kunatix jupanakax sapxiw akjaru chachanakatakiw janiw juparux qunuyañapxkiti, ak Mauricio isch’ukitapa jupapach arxatasi nayax mä masiyatiqiritwa aka yatiñ utana ukjamaraki jumjamax mä jaqitwa sasina. Yamakisa jupaxa siwa aka jan walt’awinakax janiw qiwsatanakalaykuwa jan ukasti homofobia laykutawa.
Zulangie jupaxa yatiñ utapanx taqiniruw lesbianat sï, jupax akjam amuyuniwa kunatix yatiñ utapanx wal jupjam jaqinakaru uñisipxi, aka yatichirinak, yatiqirinak, luririnakast jach’a laphinakan homofobiat jan walt’awinakax qillqapxatäna, ukalaykutix jupax qhan qhan arupampix arusiñaw siwa ukax mä wali thakhirux purintañatakiwa, uka amuyupax jaqinakar jan pantjañapatakix uñachayañ muniwa.
Harold janiw qiwsakiti ukampirusa jupaxa qiwsanakat arxatasi, ukjamaraki yatiyañ muni khitinakas chachar warmir tukupxi jupanakax yanapt’añapawa khitinakarus jan qhana arupamp arsupki
Luz Ángela yatichirix qiwsanakat amuyupax churarakiwa, jupaxa khaysa secundaria yatiñ utan eticamp valor ukanakamp yatichi, ukanx yatiqirinakapax janiw qiwsanakarux aynacht’ayapkiti; jan ukasti jupanakarux alayarux mistuñapatakix yanaptapxi kunats uka yatiñ utaxa yatiqirinakatakix wali sumañapawa yamakisa, ukanx yatiqirinakapax kuns chuymanakapax muni uk yatiyañaparakiwa.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn